Fritt Ords Pris

Fritt Ords Pris, også omtalt som Fritt Ord-prisen, er en årlig utmerkelse gitt av stiftelsen Fritt Ord.  

Prisen gis til en, unntaksvis flere, person eller organisasjon «for en spesielt sterk innsats for ytringsfriheten». I ekstraordinære tilfeller kan det deles ut to priser samme år, eller prisen kan deles mellom to mottakere. 

Prisen består av en statuett av Nils Aas, og et pengebeløp. I 2024 var beløpet  kr. Den er Stiftelsen Fritt Ords høyeste utmerkelse, og stiftelsens styre er jury for prisen. Juryen vurderer både innsendte forslag og sine egne forslag. Prisen deles ut i mai, i tilknytning til markeringen av Norges frigjøring i 1945, under et særskilt arrangement i Operaen i Oslo.

Fritt Ord deler også ut prisen Fritt Ords honnør. Utdeling av disse to prisene er en viktig del av stiftelsens virke. Prisen ble delt ut første gang i 1976, to år etter at stiftelsen ble opprettet.

Mottagere av prisen
 År  Mottaker  Begrunnelse 1976  Johan Vogt  for den innsats han gjennom en årrekke har gjort for å hjelpe mennesker som har fått lide under mangelen på tanke-, ytrings- og trykkefrihet i mange land. 1977  Henrik Groth  for ved en uredd bruk av det frie ord å ha skapt debatt om språk, litteratur og utdannelse og økt forståelsen i vårt samfunn for informasjons- og trykkefrihetens betydning. 1978  Kim Friele  for hennes innsats for å skape forståelse for de homofiles situasjon. 1979  Stein Mehren  for som uredd, selvstendig kunstner å kjempe utrettelig for en befriende bruk av det frie ord. Med hans egne ord: «Tanker som skaper frihet er viktigere enn tanker om frihet.»  1980  Andrej Sakharov  for med nesten ufattelig åndelig kraft, utholdenhet og fryktløshet å ha kjempet for og praktisert den frie tanke og det frie ord under trykket av et totalitært regime.  1981  ikke utdelt 1982  Lech Wałęsa  for som den fremste talsmann for Solidaritet, med ufattelig mot og karakterstyrke og forakt for personlig risiko, å ha tatt det frie ord i bruk mot et totalitært samfunnssystem. 1982  Hallvard Rieber-Mohn  «for innsats i norsk kultur- og samfunnsdebatt, og for virke i Pressens Faglige Utvalg.»  1983  Kjetil Bang-Hansen  for nyskapende virksomhet for norsk scenekunst.  1984  Nordnorsk forfatterlag  «For å ha bidratt til å frigjøre skapende talent og selvbevissthet hos forfatterne, og skapt glede i landsdelen over egen diktning og litteratur.» 1985  Den Illegale Presses Forening  for uredd bruk av det frie ord.  1986  Magli og Torolf Elster  «For fantasirik og meningsfull bruk av det frie ord i poesi og prosa, og for brennende engasjement for verdens flyktninger.»  1987  Nansenskolen  for dens utrettelige arbeid gjennom snart 50 år for humanismens ideer og for det kulturelle mangfold.  1988  Leo Eitinger  for konsekvent bruk av det frie ord, på vakt mot fremmedhat og intoleranse, med nestekjærlig omsorg for krigens og voldens ofre.  1989  Erik Bye  «for pionerinnsats i norsk fjernsyn, og allsidig bruk av det frie ord».  1990  The Charta 77 Foundation  for modig, utrettelig og klok bruk av ordet i kampen for menneskerettighetene og for sitt folks frihet.  1991  Nordland Akademi for Kunst og Vitenskap  Det initiativ som grunnleggerne tok, har båret rike frukter. Akademiets virksomhet har vært preget av kulturelt mangfold og høy kvalitet og har gjort Melbu til et internasjonalt møtested for forskere, kunstnere og kulturarbeidere.  1992  Annette Thommessen  for modig bruk av det frie ord til forsvar for innvandreres interesser, og for sterkt engasjement for å skape gjensidig forståelse og respekt i det norske samfunn.  1993  Rolv Ryssdal  for aktivt og engasjert vern om menneskerettighetene.  1994  William Nygaard  for konsekvent og modig vern av ytringsfriheten. (Nygaard-saken) 1995  Hanne Sophie Greve  for uredd og selvoppofrende innsats for flyktninger og krigsofre, ved avdekking av grove brudd på menneskerettighetene i ulike deler av verden, og av folkemord og andre krigsforbrytelser i det tidligere Jugoslavia.  1996  Arne Skouen  for hans årvåkne, uredde journalistiske og kunstneriske virke.  1997  Kåre Willoch  for uavhengige bidrag til norsk samfunnsdebatt.  1998  Aleksandr Nikitin  for, med store personlige offer, å ha bidratt til å gi verden kunnskap om den alvorlige trussel som atomavfallet i nordregionen representerer.  1999  Medarbeiderne i radiokanalen NRK P2  for god og særpreget journalistikk.  2000  Thomas Christian Wyller  for vektige bidrag til norsk samfunnsdebatt gjennom flere tiår.  2001  Nils Christie  «For originale og selvstendige bidrag til norsk og internasjonal samfunnsdebatt.» 2002  Aslam Ahsan  «for uredd og langsiktig innsats for å bygge bro mellom kulturer, …» 2002  Shabana Rehman  «… for modig, kraftfull og nyskapende bruk av det frie ord med det samme formål.»  2003  Berge Furre  «For uredd og kraftfull bruk av det frie ord i norsk offentlig liv gjennom flere tiår.» 2004  Unni Wikan  «For innsiktsfulle, åpenhjertige og utfordrende bidrag til debatten om verdikonflikter i det flerkulturelle samfunnet.» 2005  Nina Witoszek  «For at hun skarpt og velformulert har formidlet østeuropeiske erfaringer inn i norsk debatt, og utfordret norske standardoppfatninger.»  2006  Bjørgulv Braanen  for hans fremragende bidrag til seriøs politisk journalistikk i samvirke med medarbeiderne i Klassekampen. Under Braanens ledelse er Klassekampen blitt en viktig arena for fri meningsutveksling, uten at det har gått ut over avisens klare politiske profil. 2007  Terje Tvedt  «En selvstendig og uredd fagperson med stor formidlingsevne, en kritiker som har maktet å sette viktige samfunnsspørsmål under debatt.» 2008  Per-Yngve Monsen  «for at han som ansatt i et internasjonalt storkonsern har varslet om urettmessige faktureringer knyttet til offentlige oppdrag» (Siemens-skandalen)  2009  Nina Karin Monsen  «for hennes gjennomreflekterte og uavhengige bidrag til en friere offentlig debatt».Fritt Ords Pris 2009: Nina Karin Monsen; frittord.no  2010  Bushra Ishaq  for at hun med sin klare forankring i muslimsk tro og miljø, og med sin argumentasjon og brobyggende form, har bidratt til å videreutvikle forståelsen av hva det vil si å leve i dagens flerkulturelle samfunn. 2010  Abid Raja  for å ha skapt arenaer for dialogmøter med temaer som er viktige i det offentlige ordskiftet. Han har vært en energisk debattant i en konfliktfylt tid. 2011  Anders Hammer  for sin uavhengige og kritiske dekning av Afghanistan-krigen. 2012  Sara Azmeh Rasmussen  for engasjement for individets ukrenkelighet, for ytringsfrihet og religionskritikk. 2013  Per Fugelli  «for å ha gitt en stemme til kreftsyke og de som står ansikt til ansikt med døden.» 2014  Anne Sender  «for å ha løftet frem den jødiske minoritetens historie i Norge, og for i en årrekke å ha arbeidet mot antisemittiske holdninger.»Fritt Ords Pris 2014: Anne Sender; frittord.no 2015  Robin Schaefer og Jan Erik Skog  «for deres modige innsats for å avdekke kritikkverdige forhold i norsk arbeidsliv.» (Monika-saken og Unibuss-saken) 2016  Robert Mood  «for å ha vist stort ytringsmot i kritiske debatter om Forsvarets rolle i samfunnet.» 2017  Dag og Tid  «... for å skapa grundig og seriøs journalistikk som tek heile Noreg alvorleg, set sine eigne dagsordenar og er eit raust rom for særs ulike røyster.» 2018  VG-journalistene , ,  og Hætta  «for deres tillitsbaserte og konsekvensrike gravejournalistikk i Tysfjord-saken.» 2019  Greta Thunberg og Natur og Ungdom  for deres bidrag til å gjøre klima- og miljødebatten handlingsrettet og mobiliserende. 2020  Filmskaper Deeyah Khan  for «for hennes fryktløse og metodisk nyskapende dokumentarfilmer om ekstremisme» 2021  Jan Grue, Bjørn Hatterud og Olaug Nilssen  for «sterke og kritiske bidrag til å belyse samfunnssituasjonen og ytringskulturen for funksjonshemmede i Norge»  2022  Den russiske nettavisen Meduza  for «sin modige, uavhengige og faktabaserte journalistikk for russere og et internasjonalt publikum» 2023  Julie Wilhelmsen «for å ha bidratt med nyanserende faglig kunnskap i et opphetet offentlig ordskifte, før og etter Russlands invasjon av Ukraina» 2024  Harald Henden «for sin svært sterke innsats for ytringsfriheten»2025Avistegnere May Linn Clement, Marvin Halleraker og Morten Mørland «tre eminente avistegnere som sammen representerer mangfoldet og kvaliteten i norsk satiretegning»

 Referanser 

 Eksterne lenker 


Kategori:Ytringsfrihetspriser og menneskerettighetspriser
Kategori:Norske kulturpriser
Kategori:Fritt Ord